Thalasseus acuflavidus

O ***Thalasseus acuflavidus*** é unha especie de carrán da subfamilia Sterninae da familia Laridae (gaivotas, carráns e bicos de tesoira). Atópase no leste dos Estados Unidos, México, Centroamérica, o Caribe, Trinidad e Tobago e en todos os países de Suramérica agás Bolivia e Paraguai.

## Taxonomía e sistemática 
[miniatura|En plumaxe non reprodutor, Venice Beach, [Florida, Estados Unidos de América|Florida.]]
Esta especie estivo durante longo tempo dentro do xénero *Sterna*, pero desde os inicios da década de  2000 foi situado no seu actual xénero *Thalasseus*. A súa taxonomía como especie non está de todo establecida. O Comité Ornotolóxico Internacional (IOC) segue en parte a Efe et al. e trátao como unha especie con dúas subespecies: a nomeada *T. a. acuflavidus* (Cabot, S, 1847) e *T. a. eurygnathus* (Saunders, 1876). O *Handbook of the Birds of the World* (HBW) de BirdLife International seguen unha conclusión diferente sobre Efe et al. que a do IOC, incluíndo *eurygnathus* en *acuflavidus*, pero trata o taxon fusionado como unha das dúas subespecies do carrán cristado. Porén, un posterior estudo de 2017 confirmou os resultados de Efe et al (así como propuxo ademais que se separase o carrán real africano do carrán real americano), como tamén fixo outro estudo de 2022, que confirmou as mencionadas divisións de *Thalasseus*.

[miniatura|*T. a. eurygnathus* en Bojuru, [Río Grande do Sur, Brasil. Nótese o bico en gran medida amarelo.]]
Algúns autores tratan a subespecie *T. a. eurygnathus* como unha especie separada, pero isto non é xeralmente aceptado.

## Descrición 
Esta especie é un membro do grupo dos carráns con crista. Ten unha lonxitude de 34 a 45 cm cunha envergadura alar de aproximadamente 1,0 m. A subespecie nomeada *T. a. acuflavidus* pesa de 175 a 202 g. A poboación do Caribe de *T. a. eurygnathus* pesa de 170 a 210 g e a poboación de máis ao sur, de 250 a 300 g. Os sexos teñen a mesma plumaxe e hai pouca diferenza en plumaxe entre as subespecies. Os adultos en plumaxe reprodutora teñen un píleo negro e un corpo principalmente branco cun dorso gris claro e ás veces un ton rosa na parte ventral. A cola é forcada e branca. O lado superior das ás é principalmente gris claro con rémixes primarias máis escuras. As patas e pés son totalmente negros ou negros con solas amarelas e o iris é de marrón escuro a negro. Os adultos non reprodutores teñen unha fronte branca e coroa media; a súa crista é negra. As subespecies diferéncianse principalmente na cor do bico: o da nomeada é negro con punta amarela en extensión algo variable; o de *T. a. eurygnathus* é maiormente ou totalmente amarelo.

Esta especie é moi similar ao carrán cristado, e ambos os dous teñen bico negro con punta amarela, pero difire en que o bico é claramente máis robusto, e tamén se diferencia no momento da muda, perdendo a súa fronte negra a principios do verán. Os seus inmaturos tamén carecen do debuxo "escamoso" dos carráns cristados inmaturos, que son dun gris máis puro (aínda que poden confundirse coa plumaxe do primeiro inverno do carrán cristado).

## Distribución e hábitat 
A subespecie nomeda de *T. acuflavidus* reprodúcese nas costas dos Estados Unidos desde a baía de Chesapeake cara ao sur e arredor do Golfo de México ata Belize, e nas Bahamas, as Grandes Antillas e outras illas do Caribe. Pasa o inverno no sur da Florida e en todo o Golfo e costas do Caribe, as Antillas e en América do Sur comunmente en Colombia, Ecuador e o Perú, aínda que poucos exemplares chegan máis ao sur ata Chile ou polo leste ao norte do Brasil. A subespecie *T. a. eurygnathus* é principalmente un residente durante todo o ano desde a costa norte de América do Sur e as illas próximas cara ao sur ao longo da costa do Brasil ata o norte da Arxentina; unhas poucas reprodúcense tan ao norte como Puerto Rico. e outras tres de exemplares que se supón eran desta especie mal clasificadas entre os moitos carráns cristados. A Biblioteca Maculay do Cornell Lab of Ornithology ten gravacións adicionais. A principal chamada da especie foi descrita como *kerr-ick*, *kjerr-it*, *keerik* e *kreejik*. Ten outras diversas chamadas tamén.

## Galería 

Ficheiro:Cabot's Terns, Fort de Soto, Florida (49154902928).jpg|Parella en Fort de Soto, Florida
Ficheiro:Cabot's Tern fishing.jpg|Pescando preto de Baía de Tampa, Florida
Ficheiro:Cabot's Tern in Flight.jpg|En voo, Sanibel, Florida
Ficheiro:Cabot's Tern Thalasseus acuflavidus Puerto Quetzal Guatemala.jpg|Ao sur de Puerto Quetzal, Guatemala
Ficheiro:Cabot's Tern From The Crossley ID Guide Eastern Birds.jpg|Imaxe da Crossley ID Guide Eastern Birds

## Notas